b'\n_START_ARTICLE_\nDJI (yritys)\n_START_PARAGRAPH_\nDJI on kiinalainen pienoisilma-aluksia, niiss\xc3\xa4 k\xc3\xa4ytett\xc3\xa4v\xc3\xa4\xc3\xa4 tekniikkaa ja kameranvakauttimia valmistava yritys, joka tunnetaan parhaiten sen valmistamasta Phantom-quadkopterista. Yrityksen p\xc3\xa4\xc3\xa4konttori sijaitsee Shenzheniss\xc3\xa4, Etel\xc3\xa4-Kiinassa. DJI:n mukaan se toimitti yli puolet kaupallisen ja teollisen alan pienoisilma-aluksista ja niiden tarvikkeista vuonna 2013. Yritys teki samana vuonna 131 miljoonaa dollaria voittoa. Yritys perustettiin vuonna 2006, mist\xc3\xa4 se on kasvanut yli 2\xc2\xa0000 henkil\xc3\xb6\xc3\xa4 ty\xc3\xb6llist\xc3\xa4v\xc3\xa4ksi kansainv\xc3\xa4liseksi toimijaksi.'